Document ID: /roh_data/filtered/fineweb-2-filterrobots_roh.jsonl.gz/35405

La scolaziun ed il perfecziunament han ina gronda impurtonza ella PUNTREIS. Nus encurin ina relaziun a liung temps cun nos colluvrers ed investein egl avegnir.
Aschia segirein nus buca mo la qualitad dall’instituziun mobein era quella da nossas colluvreras. Pertgei entras ina buna scolaziun dallas resursas socialas dat ei buca sulettamein ina pli valur per nossas cussadentas mobein era per nos colluvrers sezs.
Nus purschin svilup individual. Perfecziunaments pratics interns vegnan menai d’experts al liug. Duront scolaziuns externas purschin nus agid finanzial activ. Ils scolars e las studentas profiteschan duront l’entira scolaziun d’in accumpignament e support entras nossas persunas dil fatg professiunalas.
Sut ils suandonts links anfleis Vus informaziuns en connex cun nos perfecziunaments e nossas scolaziuns.